open-index/open-wikipedia-markdown huggingface dataset:
Reichskommissariat

**Reichskommissariat** (norsk: *Rikskommissæriat*, engelsk: *Realm Commissariat*) er en tysk betegnelse for en type administrativ myndighet som ledes av en rikskommissær. Selv om denne typen forvaltning også ble brukt under det tyske keiserriket er det mest forbundet med de territoriale enhetene Nazi-Tyskland opprettet i flere okkuperte land under andre verdenskrig. 

Rikskommissariatene var i juridisk forstand lokalisert utenfor det tyske riket. Disse områdene var under direkte kontroll av sivil forvaltningen (rikskommissæren). Rikskommissærene fungerte som guvernører på vegne av og direkte representant for Adolf Hitler i deres tildelte territorier.

Rikskommissæriatene som ble etablert eller planlagt etablert i Vest-Europa og Nord-Europa ble sett på som en overgangsfase som skulle legge til rette for en fremtidig inkorporering av de germanske landene som var lokalisert utenfor Tyskland inn i en ekspanderende nasjonalsosialistisk stat. De tilsvarende administrative enhetene i Øst-Europa hadde primært kolonialistiske og imperialistiske funksjoner, som følge av et ønske om å oppnå Lebensraum.

I de fleste territoriene som ble erobret av tyskerne ble de lokale administratorene og byråkratene presset til å fortsette med deres daglige arbeid, men under tysk tilsyn. Gjennom krigen opprettholdt rikskommissæriatene i Vest- og Nord-Europa den administrative strukturen som eksisterte i landene før okkupasjonen, mens i Øst-Europa ble det opprettet helt nye administrative strukturer.

Intensjonen bak opprettelsen av alle disse enhetene var en fremtidig plan for opprettelsen av et storgermansk rike (*Grossgermanisches Reich*) som skulle strekke seg fra Nordsjøen til Uralfjellene, der Tyskland skulle være sentrum.

Et overordnet embete som skulle ta seg av integreingen av folketyske, det vil si etnisk tyske boende utenfor Tysklands gamle grenser, var embetet som Reichskommissar für die Festigung deutschen Volkstums, som ble innehatt av Heinrich Himmler.

## Se også
* Reichskommissariat Norwegen
* Reichskommissariat Niederlande
* Reichskommissariat Ostland
* Reichskommissariat Ukraina
* Reichskommissariat Belgien-Nordfrankreich
* Reichskommissariat Burgund
* Reichskommissariat Don-Wolga
* Reichskommissariat Moskowien
* Reichskommissariat Kaukasus
* Reichskommissariat Turkestan
* Reichskommissariat Ural

## Referanser


## Eksterne lenker
* Evolution of Alfred Rosenberg's territorial planning for the conquered Soviet territories
Kwale

**Kwale** er en by som er hovedstaden i Kwale fylke i Kenya. Den ligger 30 km sørvest for Mombasa og 15 km fra kysten. Ved folketellingen i 1999 hadde byen 4200 innbyggere. Kwale er hovedbyen til Digo- og Durumafolket.
Marsabit

**Marsabit** er en by nord i Kenya. Den er hovedstaden i Marsabit fylke, og var en del av den tidligere Østprovinsen. Byen er nesten helt omringet av Marsabit nasjonalpark. Den ligger sør for ørkenen Chalbi i et skogsområde kjent for sine vulkaner og kratersjøer. Det er omtrent 5000 innbyggere i byen.

Marsabit ligger omtrent 550 kilometer eller to dagers kjøring fra Nairobi via byene Isiolo og Archers Post. De siste 120 kilometrene på vei mot Marsabit er dårlige uten fast dekke, og kun egnet for firehjulsdrevne kjøretøyer. Det er to flystriper i nærheten av byen.
Problemveien (Oslo)

**Problemveien** (5–13; ingen partallsadresser) er en vei på Blindern i bydel Nordre Aker i Oslo. Den går fra Blindernveien til Gaustadalleen. Før 1999 gikk veien bare til Niels Henrik Abels vei, men den ble forlenget da trikkelinjen til Rikshospitalet ble lagt. Krysset ved Niels Henrik Abels vei er sperret på skrå, slik at biler ikke kan kjøre mellom Problemveien, som går i rett vinkel, og de andre veiene i krysset. Likeledes er det heller ikke kjøreforbindelse til Bukken Bruses vei, som ender like inntil Problemveien.

Navnet hadde vært i uformell bruk en stund da det ble offisielt vedtatt i 1985. Det blir ofte spøkt med navnet, blant annet i rektorvalgkampen ved UiO i 2005, da rektorkandidat Fanny Duckert uoffisielt døpte om veien til «Løsningsveien».

Veien danner en del av nordvestgrensen for universitetsområdet, og flere bygninger med tilknytning til universitetet har adresse til veien. Det gjelder Villa Eika (nr. 5), Lucy Smiths hus (nr. 7), Kristian Ottosens hus (nr. 9), Frederikke (nr. 11) og Idrettsbygningen (nr. 13). På den andre siden av veien ligger Blindern Studenterhjem (adresse Blindernveien 41) og Meteorologisk institutt (adresse Henrik Mohns plass 1, tidligere Niels Henrik Abels vei 40).

## Referanser


## Kilder
* 

## Eksterne lenker
*
Promenaden (Oslo)

**Promenaden** (5–19, 8– 28) er en vei på Nordre Skøyen i bydel Østensjø i Oslo. Den går fra Skøyenbakken til Låveveien.

Navnet ble vedtatt i 1917.

Veien har villabebyggelse.

## Kilder
* 

## Eksterne lenker
*
Professor Birkelands vei (Oslo)

**Professor Birkelands vei** (21–43, 24A–42) er en vei på Furuset i bydel Alna i Oslo. Den går fra Strømsveien til Micheletveien.

Veien fikk navn i 1962 etter Kristian Birkeland.

Furuset transformatorstasjon er i nr. 42, og veien er i det hele tatt preget av næringsbebyggelse.

## Kilder
* 

## Eksterne lenker
*
Pontoppidans gate (Oslo)

**Pontoppidans gate** (7–15C, 8–14C) er en gate på Sagene (bydel Sagene) i Oslo. Den går fra Uelands gate til Stockfleths gate og fortsetter som gangvei videre til Dannevigsveien.

Gaten fikk navn i 1879 etter biskop Erik Pontoppidan.

Gaten preges av *Det rivertzske kompleks* (jf. Kristen Rivertz), som avgrenses av Kierschows gate, Stockfleths gate, Thurmanns gate og Uelands gate. Pontoppidans gate skjærer gjennom dette komplekset, som består av blokker oppført i 1911–15 som arbeiderboliger. Opprinnelig var det 479 leiligheter. Dette er siden noe redusert, og i 2009 ble komplekset organisert som sameie. 

Pontoppidans gate 9 inngår i boligområdet Sagene ring, innredet i tidligere trikkelokaler i 1996–98. I nr. 7 er et par trikkestaller som ble oppført for Kristiania Sporveisselskab i 1902 og 1914. Disse er i rød tegl og ble omgjort til næringsformål i 2000 (ark. Per Martinussen).

## Referanser


## Kilder
* 

## Eksterne lenker
*
Nycoveien (Oslo)

**Nycoveien** (1–1B, 2) er en vei på Storo i bydel Sagene i Oslo. Den går fra Sandakerveien til Vitaminveien.

Veien fikk navn i 1953 etter Nyco fabrikker, som lå i nr. 2 (opprinnelig Sandakerveien 102). Et forslag om å endre navnet til Kontrastveien ble avvist av bydel Sagene i 2016.

## Referanser


## Kilder
* 

## Eksterne lenker
* 
* NRK.no - *Legemiddelgigant vil endre gatenavn i Oslo* (19.09.2016)
* nab.no - *Foreslår å slette veinavnet* (16.12.2017)
Vitaminveien (Oslo)

**Vitaminveien** (1A–11H, 2–6) er en vei på Storo i bydel Sagene i Oslo. Den går fra Grefsenveien til Sandakerveien. Veien er på et vis hovedgaten på Storo, og historisk sett lå tunet til gården Store O (som strøket er oppkalt etter) på det som i dag er Vitaminveien 2.

Veien fikk navn i 1953 og henspiller på at Collett & Co bl.a. produserte Sana-Sol her. Bebyggelsen langs veien er for en stor del knyttet til næringsvirksomhet. I dag er det særlig Storo Storsenter (i nr. 7–9) som preger omgivelsene. Blant virksomheter som holder til i Vitaminveien finner en også ODEON Kino, G-MAX, Sector Alarm og Circle-K.

## Referanser og fotnoter


## Kilder
* 

## Eksterne lenker
*
Nygårds allé (Oslo)

**Nygårds allé** (1–9, 2–12) er en vei på Bakkehaugen ved Tåsen i bydel Nordre Aker i Oslo. Den går fra Maridalsveien til Bakkehaugveien.

Veien fikk navn i 1919 etter gården Nygård.

## Referanser


## Kilder
* 

## Eksterne lenker
*
Nygårdsveien (Oslo)

**Nygårdsveien** (1A–15, 2A–10) er en vei i Nydalen i bydel Nordre Aker i Oslo. Den går fra Maridalsveien til det tidligere industriområdet i Nydalen.

Veien fikk navn i 1929 etter gården Nygård.

## Referanser


## Kilder
* 

## Eksterne lenker
*
Turterfaret (Oslo)

**Turterfaret** er en vei i Maridalen i Nordmarka i Oslo. Den går mellom Maridalsveien og Gamle Maridalsvei litt nord for Hauger gård og sør for Skar.

Veien fikk navn i 1952 etter gården Turter (i Gamle Maridalsvei). Ingen adresser er knyttet til veien.

## Referanser


## Kilder
*
Prestegårdsveien (Oslo)

**Prestegårdsveien** (1–53, 8–24) er en vei på Blindern i bydel Nordre Aker i Oslo. Den går fra Blindernveien til John Colletts plass.

Veien fikk navn i 1925 etter Nedre Blindern gård (gnr./bnr. 46/1, i Blindernveien 19), som var prestegård i Vestre Aker fra 1850-tallet av og nå er bispebolig for Oslo.

Veien har for en stor del villabebyggelse fra 1920-årene.

## Kilder
* 

## Eksterne lenker
* Oslo kommunes bydelsoversikt
Ole Sigvart Jæger

**Olaus Sigvartus Jæger**, også kalt **Ole Sigvart Jæger**, (født 8. september 1809 i Mo, død 8. november 1886 i Selsøyvik i Rødøy) 
var en norsk politiker, ordfører, handelsmann og gårdbruker. Jæger var ordfører i Rødøy herred i to perioder fra 1844 til 1848.

Jæger var født på Mo, men kjøpte handelsstedet Selsøyvik i første halvdel av 1830-årene og flyttet dit.

## Referanser
Thygesons vei (Oslo)

**Thygesons vei** (1A–21B, 2–40) er en vei på Nordre Skøyen i bydel Østensjø i Oslo. Den går nordvestover fra Johan Evjes vei og så i en stor bue parallelt med Østensjøbanen og Furusetbanen til den møter Låveveien like ved Hellerud stasjon.

Veien fikk navn i 1917 etter amtmann Nicolai Emanuel de Thygeson, som eide Nordre Skøyen hovedgård.

## Kilder
* 

## Eksterne lenker
*
Fådveien (Oslo)

**Fådveien** (3–15, 10–22) er en vei på Røa i bydel Vestre Aker i Oslo. Den går sørøstover fra Melumveien og ender som blindvei etter å ha passert Ove Kristiansens vei.

Veien fikk navn i 1937 etter et gammelt navn på Lysakerelva som trolig har med dens funksjon som grense å gjøre.

Veien var også innspillingstedet for NRK-serien *[[Side om side]]* (2013–2023).

## Referanser


## Kilder
* 

## Eksterne lenker
*
Firkløverveien (Oslo)

**Firkløverveien** (1–7, 2–8) er en vei på Hoff i bydel Ullern i Oslo. Den går fra Kopperuds vei til Husebysletta, parallelt med Ullernchausseen på sørsiden.

Navnet ble vedtatt i 1953.

## Kilder
* 

## Eksterne lenker
*
Frennings vei (Oslo)

**Frennings vei** (1–49, 2–24B) er en vei på Lofthus i bydel Nordre Aker i Oslo. Den går fra Mons Søviks plass til Grefsenkollveien.

Veien fikk navn i 1935 etter bryggermester Christian Frenning (1840–1930).

## Kilder
* 

## Eksterne lenker
* Oslo kommunes bydelsoversikt
* Lokalhistoriewiki
Fiolveien (Oslo)

**Fiolveien** (1–13B, 2A–14) er en vei på Simensbråten i bydel Nordstrand i Oslo. Den går fra Dråga til Svaleveien.

Navnet ble vedtatt i 1915.

## Kilder
* 

## Eksterne lenker
*
Fjellhøiveien (Oslo)

**Fjellhøiveien** (1–23, 2–24) er en vei på Ammerud i bydel Grorud i Oslo. Den går som blindvei nordøstover fra et kryss med Alundamveien og Lilloseterveien.

Veien fikk navn i 1993 etter eiendommen Fjellhøi (gnr./bnr. 95/34).

## Kilder
* 

## Eksterne lenker
*
Fjellklangveien (Oslo)

**Fjellklangveien** (1–11; ingen partallsadresser) er en vei på Nordstrand (bydel Nordstrand). Den går som blindvei sørover fra Nordstrandveien, parallelt med Ekebergbanen.

Veien fikk navn i 1917 etter et lokalt skjenkested som var populært i 1890-årene, men som brant like før århundreskiftet.

## Kilder
* 

## Eksterne lenker
*
Fjellstien (Oslo)

**Fjellstien** (1–5, 2A– 6) er en vei på Korsvoll i bydel Nordre Aker i Oslo. Den går fra Hansemyrveien og Veita til Langåsveien ved Korsvollbanen.

Navnet ble vedtatt i 1933.

## Kilder
* 

## Eksterne lenker
* Oslo kommunes bydelsoversikt
Fjellstuveien (Oslo)

**Fjellstuveien** (3A–65, 2–64) er en vei på Stovner (bydel Stovner) i Oslo. Den går fra en rundkjøring ved Karl Fossums vei nær Stovner senter og til Stovnerveien nær Østre Aker vei.

Veien fikk navn i 1928 etter eiendommen Fjeldstuen i nr. 17B.

## Kilder
* 

## Eksterne lenker
*
Rin’go

**Rin’go**, også skrevet **Rin’go Band**, **Rin’Go**, **Ringo** eller **Rin’go тобы**, er en kasakhisk guttegruppe som ble etablert i Almaty i 2006. Gruppa består av Bajnasarov Batyr, Otegen Danijar, Birbaev Ajan og Umarov Adiljan.

Bandet ble nummer fem i den internasjonale musikkonkurransen *[[New Wave (musikkonkurranse)|New Wave]]* i 2007, og i 2008 deltok det i Penang Shanghai World Star Quest i Malaysia, hvor gruppa mottok pris for beste opptreden. Rin'go representerte Kasakhstan i Alla Pugatsjovas musikkfestival på Krim i 2011 med melodien «Tolgau», hvor de ble tildelt «Alla's star».

I 2013 vant gruppa den nasjonale utvelgelsen før Tyrkvisjonens sangkonkurranse med melodien «Birlikpen alğa», som fikk 18 prosent av SMS-stemmene. I finalen i Eskişehir endte de på niendeplass. I 2014 vant Rin'go prisen for beste guttegruppe under tildelingen av den kasakhiske musikkprisen «».

## Referanser
Fiskekroken (Oslo)

**Fiskekroken** (1–31B, 2–26C) er en vei på Ulvøya i bydel Nordstrand i Oslo. Den går fra Vargveien, først nordvestover, så i en bue mot nordøst og til en pynt nordøst på øya, der den ender i en snuplass.

Navnet ble vedtatt i 1934.

## Kilder
* 

## Eksterne lenker
*
Fjellhus allé (Oslo)

**Fjellhus allé** (1–43, 2–42) er en vei på Fjellhus i bydel Alna i Oslo. Den går fra Strømsveien til Prost Hallings vei.

Navnet ble vedtatt i 1940.

## Kilder
* 

## Eksterne lenker
*
Fjørtofts gate (Oslo)

**Fjørtofts gate** (1–23; ingen partallsadresser) er en gate på Sagene (bydel Sagene) i Oslo. Det er en T-formet gate som går sørover fra Gustav Jensens gate og ender som blindvei litt nord for Griffenfeldts gate, og den har en sidearm gjennom en portal og til Stockfleths gate.

Nevnte sidearm er den opprinnelige Fjørtofts gate, som fikk navn i 1923 etter politikeren og journalisten Olaus Fjørtoft. Den østre delen, som går i retning nord-sør langs Vøienvolden, het inntil 2003 *Fernanda Nissens gate*, men det ble bestemt å bruke dette navnet om et annet gateløp i Nydalen. Siden har også denne delen hatt navn etter Fjørtoft.

Nr. 13 har huset forskjellige virksomheter, deriblant sykehjem og hybelutleie. Etter et mislykket forsøk i 2005 på å selge hybler som selveide, ble gården omprosjektert til leigligheter. De andre adressene i gaten inngår i Vøyenvoll-komplekset, en kommunal leiegård som ble tegnet av Harald Hals og oppført i 1917–19. Siden 1951 har den tilhørt Vøyenvollen borettslag. Den omfatter også adresser i nabogatene.

Alle husene i gaten er erklært verneverdige av Oslo kommune.

## Referanser


## Kilder
* 

## Eksterne lenker
*
Ringo

**Ringo** kan vise til:
*Et Ringo Starr-album, se "Ringo"
*Et kasakhisk band, se Rin'go
*En butikkjede, se Ringo (butikkjede)
Joseph-Antoine Cerutti

**Joseph-Antoine-Joachim** (opprinnelig *Giuseppe Antonio Giachimo*) **Cerutti** (født 13. juni 1738 i Torino i kongedømmet Sardinia, død 3. eller 13. februar 1792 i Paris) var en fransk forfatter og jesuitt av italiensk herkomst.

## Biografi
Cerutti var først lærer ved jesuittkollegiet i Lyon og virket der med stor berømmelse, men viet seg til litteratur og politikk etter ordenens opphevelse i Frankrike. Ved den franske revolusjons utbrudd i 1789 gikk han inn for dens idéer, utgav en del politiske brosjyrer og sluttet seg til Mirabeau. Cerutti var en av stifterne av den republikanske avis «La feuille villageoise» og en av Mirabeaus fremste litterære medhjelpere, som utarbeidet hans taler. 

I år 1791 ble han innvalgt i den lovgivende forsamling. 

Ceruttis fremste arbeide er *Apologie de l'institut et de la doctrine des jésuites* (1762), et forsvarsskrift for jesuittene som vekte stor oppmerksomhet. I 1793 kom hans *Œuvres diverses* i tre bind.

## Referanser


## Litteratur
*
Nordstrand terrasse (Oslo)

**Nordstrand terrasse** (15–61, 50–62) er en vei på Nordstrand (bydel Nordstrand) i Oslo. Den går som blindvei sørover fra Nordstrandveien på vestsiden av Østfoldbanen.

Navnet ble vedtatt i 1989.

## Kilder
* 

## Eksterne lenker
*
Nydalen allé (Oslo)

**Nydalen allé** (1–73; ingen partallsadresser) er en vei i Nydalen i bydel Nordre Aker i Oslo. Den går fra Nydalsveien sørøstover og rundt BI til Sandakerveien.

Navnet ble vedtatt i 2005. Husene på sørøstsiden av veien (nr. 33–73) er i bydel Sagene.

I nr. 1–31 er boligkoplekset Solsiden (ark. Kosberg arkitekter), som ble oppført 2005–08 og har til sammen 453 leiligheter fordelt på seks sameier.

PST har et kontorbygg i nr. 35, og i nr. 37 er kontorblokken *Nydalshøyden*, som huser bl.a. TVNorge, FEM, Radio Norge, Radio 1 og *The Voice* (TV og radio).

## Referanser


## Eksterne lenker
* Oslo byleksikon: Nydalen allé
*
Nybyggerveien (Oslo)

**Nybyggerveien** (1A–25, 2–38) er en vei på Høybråten i bydel Stovner i Oslo. Den går fra Kringveien til Linjeveien.

Veien fikk navn i 1951 etter Høybråten nybyggerforening.

## Referanser


## Kilder
* 

## Eksterne lenker
*
Thika (elv)

**Thika** er ei elv i det sentrale Kenya. Den er ei sideelv til Tana, og er hovedvannkilde for Nairobi, Kenyas hovedstad og største by.

Elva har sitt utspring i Aberdarefjellene og renner i hovedsakelig østlig retning til samløpet med Tana. Et landemerke langs elva er de rundt 25 meter høye Thikafallene, nær byen Thika.

## Referanser
Naivasha

**Naivasha** er en kjøpstad i Nakuru fylke i Kenya. Den ligger 90 km nordvest for Nairobi, ved Naivashasjøen.  Byen ligger 2086 meter over havet langs hovedveien A104 mellom Nairobi og Nakuru. Befolkningen var på 181&nbsp;966 ved folketellingen i 2009.
María Núñez

**Maria Núñez Nistal** (født 27. november 1988 i Mogán) er en spansk håndballspiller, som spiller for den franske klubben  og det spanske kvinnelandslaget.

## Karriere
### Klubb
Núñez startet sin håndballkarriere i Rocasa Gran Canaria som 16-åring. I 2006 flyttet hun til Den iberiske halvøya og signerte for klubben Mar Alicante, og ble lagvenninne med landslagsspillerne Carmen Martín og Beatriz Fernández. Med Alicante nådde hun finalen av den spanske cupen i 2010, hvor de tapte mot storklubben , samt finalen av Cupvinnercupen i 2011, hvor det ble tap mot storklubben . 2011

I mai 2012 signerte Núñez for den toppklubben Bera Bera. I sine to første sesonger for klubben vinner hun den spanske serien, samt den spanske cupen og supercupen.

### Landslag
Núñez ble, på bekostning av Ainhoa Hernández, tatt ut på det spanske kvinnelandslaget til Håndball-EM 2014, som oppbakking på linja for Elisabeth Chávez.

## Meritter
### Mar Alicante
*Spansk cupfinalist: 2010
*Cupvinnercupfinalist: 2011

### Bera Bera
*Spansk seriemester: 2013, 2014
*Spansk cupgull: 2013, 2014
*Spansk supercupgull: 2013, 2014

## Referanser


## Eksterne lenker
* 
* Profil hos *[[BM Bera Bera|BalonmanoBeraBera]].com*
Narok

**Narok** er en by 140 km vest for Nairobi, i Riftdalen i Kenya. Narok er hovedstaden i Narok fylke og har rundt 40000 innbyggere, de fleste masaier. Byens høyde over havet er 1827 meter.
Asparagus acutifolius

***Asparagus acutifolius*** er en plante i aspargesfamilien.

Den er en rikt forgrenet og forvedet klatreplante, som blir opptil to meter høy. Bladene er redusert til skjell. Blomstene er gulgrønne og dufter søtt. Frukten er et bær som blir svart når det er modent. Arten vokser på tørre, steinete steder og i maquis og garrigue. Av og til vokser den i furuskog. *Asparagus acutifolius* er utbredt rundt hele Middelhavet.


Asparagus acutifolius detalle.jpg|Grein
Asparagus acutifolius flor.jpg|Blomster
Asparagus acutifolius frutos.jpg|Umodne bær
Asparagus acutifolius habito.jpg|Vekstform


## Litteratur
* 
* 

## Eksterne lenker
*
Villkrapp

**Villkrapp** (*Rubia peregrina*) er en flerårig urt i maurefamilien.

Den er en krypende eller klatrende, eviggrønn og glatt plante. Stengelen er firkantet, og bladene sitter i kranser på fire–seks. Bladene er ovale til elliptiske, læraktige og mørkegrønne. Blomstene er lyst gulgrønne og sitter mange sammen i endestilte eller sidestilte klaser. Frukten er kulerund, fire–seks millimeter, og svart når den er moden.

*Rubia peregrina* vokser i skog og kratt. Den finnes i hele middelhavsområdet, unntatt Kypros, og vokser også i Vest-Europa nordover til De britiske øyer.


Rubia peregrina 1.jpg|alt=bilde som viser artens vekstform|Vekstform
Rubia peregrina01.jpg|alt=bilde som viser plantens lysegule blomster i klase|Blomster
Rubiaceae - Rubia peregrina-2.JPG|alt=bilde viser plantens grønne umodne frukter i klase|Umoden frukt
Rubiaceae - Rubia peregrina-3.JPG|alt=bilde viser plantens brunsvarte modne frukter i klase|Moden frukt
Rubiaceae - Rubia peregrina-4.JPG|alt=bilde viser plantens seks-koplede blader|Blader


## Litteratur
* 
* 
* 

## Eksterne lenker
* 
* Online Atlas of the British & Irish Flora – ''Rubia peregrina'' (Wild Madder)
Thomsonfallene

**Thomsonfallene** (eng. *Thomson's Falls*) er en 74&nbsp;m høy (243&nbsp;ft) foss i elven Ewaso Ng'iro som renner fra Aberdarefjellene. Vannfallet befinner seg tre kilometer fra byen Nyahururu i det sentrale Kenya, på 2 360 meter over havet. I 1883 var Joseph Thomson den første europeer som nådde Thomsonfallene, og han ga dem navn etter sin far. Han var en skotsk geolog og naturhistoriker, og var også den første europeer som gikk fra Mombasa til Victoriasjøen tidlig på 1880-tallet.

Tåken fra fossen vanner skogen nedenfor. Besøkende kan se fossen ovenfra, eller følge en sti ned til bunnen av ravinen. Oppstrøms for vannfallet er en av Kenyas høyest beliggende vannhull for flodhest. Fossefallet er en viktig økonomisk ressurs for den nærliggende byen Nyahururu. Den største inntekten er fra turister, både nasjonale og utenlandske, som må betale inngangsbillett. 

Fossen vises i Agatha Christie-filmen *The Man in the Brown Suit* fra 1988.
Ana Temprano

**Ana Temprano Fernández** (født 24. januar 1984 i Oviedo) er en spansk håndballspiller, som er målvakt for den spanske klubben Bera Bera og det spanske kvinnelandslaget.

## Karriere
### Klubb
Temprano startet sin håndballkarriere i Gijón i 2005, hvor hun ble i fire sesonger før hun meldte overgang til Castro Urdiales. Etter to sesonger i klubben med henholdsvis 9.-plass og 8.-plass i serien, signerte hun sommeren 2011 for Murcia.

2011/12-sesongen endte med en 11.-plass for Murcia, men grunnet økonomiske problemer rykket klubben allikevel ned én divisjon, og Temprano skiftet klubb til Zuazo Barakaldo som endte 2012/13-sesongen på en 8.-plass.

I 2013 signerte Temprano for den toppklubben Bera Bera. I sin første sesong for klubben vinner hun den spanske serien, samt den spanske cupen og supercupen, og blir kåret til finalens beste spiller med sine 19 redninger i 26&ndash;21-seieren over Rocasa Gran Canaria.

### Landslag
Temprano var en del av det spanske kvinnelandslagets bruttotropp til Håndball-EM 2010, men var ikke blant de 16 utvalgte.

Temprano fikk til slutt sin debut for landslaget som 30-åring i kvalifiseringenskampene mot Italia og Tyrkia foran Håndball-EM 2014. Hun ble måneder senere tatt ut i EM-troppen på bekostning av Cristina González, og fikk vist seg frem som Spanias beste spiller i hovedrundekampen mot Romania, etter at Silvia Navarro skadet seg.

## Meritter
### Bera Bera
* Spansk seriemester: 2014
* Spansk cupgull: 2014
* Spansk supercupgull: 2014

## Referanser


## Eksterne lenker
* Profil hos *[[BM Bera Bera|BalonmanoBeraBera]].com*
John A. Schefte

**John Anton Andreassen Schefte** (født 16. februar 1872 i Ogndal i Nord-Trøndelag, død 24. februar 1957) var en norsk avisredaktør og boktrykker.

Han gikk i lære som boktrykker i *[[Indherreds-Posten]]* i Steinkjer, og kom tilbake til trykkeriet som faktor etter to år i Trondhjem og Kristiania. I 1897 giftet han seg med Laura Marie Hegstad fra Levanger i Bakke kirke i Trondhjem.

Schefte var faktor i *[[Østlandske Tidende]]* i Elverum 1896–1900 samt bestyrer og redaktør i *[[Lillesand-Grimstad-Posten]]* og *[[Grømstad-Posten|Grimstad-Posten]]* 1900–1908. Han satt også i Grimstad bystyre for Venstre, men ble avskjediget som avisredaktør på grunn av sine republikanske sympatier. I 1908 hadde han et kort mellomspill som redaktør og forretningsfører i *Østlandske Tidende*, deretter bestyrer i AS Nidaros og Trøndelagens Trykkeri i Trondhjem 1909–1910.

Høsten 1910 etaberte Schefte avisen *[[Indherred]]* med trykkeri i Steinkjer, og fungerte som avisens redaktør frem til han solgte den til AS Nord-Trøndelag i 1919. Mellom 1919 og 1922 var Schefte medredaktør i avisen *[[Inntrøndelagen|Indtrøndelagen]]* i Steinkjer. I 1920 var Schefte med på å kjøpe *[[Stjørdalens Blad]]* med trykkeri i Stjørdal. Han var redaktør i avisen frem til sin død i 1957, fra 1945 med sønnen Asbjørn Schefte som medredaktør.

John A. Schefte er begravet på Værnes kirkegård i Stjørdal.

## Referanser
Nyahururu

**Nyahururu** er en by i Laikipia fylke i Kenya, 65 km nordøst for Nakuru og 100 km nordvest for Nyeri. Tidligere var Nyahururu administrasjonssenter for Nyandarua fylke som da var et distrikt. Byen hadde 36,450 innbyggere i 2011.

Nyahururu ble grunnlagt som **Thomson Falls** etter de 74 meter høye Thomsonfallene i elven Ewaso Ng'iro. Hovedveiene B5 og C77 krysser hverandre i byen. Byen vokste opp rundt jernbanen fra Gilgil som åpnet i 1929. Denne er ikke lenger i bruk. Byen ligger 2303 meter over havet og er et populært sted for høydetrening blant idrettsutøvere.
Thomson Falls

**Thomson Falls** kan vise til:
*Thomsonfallene, foss i Kenya
*Nyahururu, by i Kenya som tidligere het Thomson Falls
Nanyuki

**Nanyuki** er en kjøpstad i Laikipia fylke i Kenya, som ligger nordvest for Mount Kenya langs hovedveien A2, 60 km nord for Nyeri. Den har jernbaneforbindelse til Nairobi. På 0° 01' nord, ligger byen kun 6,5 km nord for ekvator. 

Byen ble grunnlagt i 1907 av britiske nybyggere. Noen av etterkommerne bor fortsatt i og rundt byen. Nanyuki er hovedbasen til det kenyanske flyvåpenet. Den er også utgangspunkt for folks som ønsker å bestige Mount Kenya, landets mest kjente landemerke. Gjennomsnittstemperaturen ligger mellom 9 og 25° celsius. 

Nanyuki er fylkets hovedstad, men det er foreslått å flytte denne funksjonen til Rumuruti. Innbyggertallet i Nanyuki var på 31 577 innbyggere ved folketellingen i 1999. Hovednæringsveiene i byen er handel og turisme. Nanyuki lufthavn ligger 6,5 km sør for byen.

## Bildegalleri

Fil:Majengo Nanyuki.jpg|Majengo-kvartalet
Fil:Nanyuki municipal market.jpg|Markedet
Fil:Nanyuki bus station.jpg|Matatu busstasjon
Fil:Mount Kenya Sarfari Club.jpg|Mount Kenya Safari Club
Rongai

**Rongai** er en by i Nakuru fylke i Kenya. Den ligger 30&nbsp;km vest for Nakuru, langs hovedveien A104 og jernbanen mellom Nakuru og Uganda. Byen ligger 1912 meter over havet og har 20878 innbyggere.
Nordmarkveien (Oslo)

**Nordmarkveien** (9–17, 2–6) er en vei i Nordmarka i Oslo. Den tar av fra Maridalsveien og etter 90&nbsp;m Gamle Maridalsvei ved Svingen ved Hammeren og går innover i Nordmarka til Bjørnholt, der den fortsetter som Nordmarka. Det er bom noen få hundre meter over Hammeren og begrensninger på biltrafikk. Veien brukes ellers mye av gående og syklister. Hele veien er klassifisert som skogsbilvei, lengden er 8,5&nbsp;km.

Hammeren kraftstasjon har adressen Nordmarkveien 6.

## Referanser




## Kilder
* 

## Eksterne lenker
* Oslo kommunes bydelseoversikt
Resolute Support Mission

**Resolute Support Mission** (**RS**) var en NATO-ledet operasjon i Afghanistan som fra desember 2014 gav støtte til afghanske myndigheter i form av opplæring og rådgivning. RS tok over for International Security Assistance Force (ISAF), men skulle ikke være en stridsoperasjon.

NATO vedtok i april 2021 å trekke seg ut av Afghanistan og de fleste deltakende landene trakk ut sine styrker mellom mai og juli 2021. Soldatene fra Forsvarets spesialstyrker var de siste norske kampstyrkene som forlot landet i slutten av juni. Kun et norskledet feltsykehus ved Hamid Karzai internasjonale lufthavn er igjen, og er planlagt driftet ut 2021.

Resolute Support Mission ble offisielt avsluttet 12. juli 2021.

## Bakgrunn og mandat
Operasjonsplanene for RS ble vedtatt av NATOs utenriksministre i juni 2014. Betingelsene for operasjonen ble fastsatt i en statusavtale med afghanske myndigheter, en avtale som ble ratifisert av Afghanistans nasjonalforsamling i november 2014. Avtalen fikk støtte fra FNs sikkerhetsråd.

Hensikten med operasjonen var å gi trening, rådgivning og assistanse til den afghanske hæren og politiet. NATO opplyste at operasjonen vil ha en personellstyrke på rundt . RS hadde hovedkvarter i Kabul og ellers ha regional tilstedeværelse i Mazar-e Sharif, Herat, Kandahar og Laghman. RS erstattet ISAF 1. januar 2015. Avviklingen av ISAF og overgangen til Resolute Support ble markert ved en seremoni i Kabul 28. desember 2014.

## Bidrag
Både NATO-medlemmer og andre land bidro med personell. Hovedtyngden av RS-personellet kom fra USA, som stilte med  soldater. Tyskland bidro med inntil 850 mann. Norge bidro med ulike støttebidrag, inkludert opplæringen av afghanske sikkerhetsstyrker. I 2015 fikk det norske bidraget et omfang på 75 personer, i hovedsak fra Forsvarets spesialstyrker. Sverige bidro i 2015 med inntil 50 personer.

## Referanser
Claude-François Ménestrier

**Claude-François Ménestrier** (født 9.  mars 1631 i Lyon, død 21. januar 1705 i Paris) var en fransk jesuitt, heraldiker og historiker. Ménestrier var en av sin tids største autoriteter innen heraldikken og forfattet flere bøker om emnet. Han korresponderte med Philipp Jakob Spener, som i likhet med Ménestrier stod for et vitenskapelig syn på heraldikken. 

## Liv og virke
### Bakgrunn
Claude-François Ménestrier dstammet fra en familie med generasjonerslage røtter i Franche-Comté. Han ble undannet ved forskjellige jesuittskoler.

### Prest
Claude-François Ménestrier inntrådte i 1646 i jesuittordenen. Allerede som 15-åring hadde han begynt å lære seg klassiske språk og retorikk i Chambéry, Grenoble, Lyon og Paris. 

Da byen  Lyon i 1658 gav ham i oppdrag å foranstalte festlighetene i forbindelse med kongens besøk, ble disse så storslagne at han ble bedt om å organiserte de kongekige visitaser rundt om i det hele land.  

Ménestrier underviste ved jesuittkollegier i Chambéry, Vienne, Grenoble og Lyon. Årene 1669-70 reiste han i Tyskland og Italia, men havnet i Paris og bodde der livet ut. Fra Paris foretok han en mengde prekenreiser rundt om i hele Frankrike.

Medregnet sitt store heraldiske forfatterskap, skrev han i alt 83 bøker om de forskjelligste emner, blant annet bøker i historiske emner samt om musikk og ballett. 
Ménestriers essater *Des Représentations en musique anciennes et modernes* (1681) og *Des Ballets anciens et modernes selon les règles du théâtre* (1682) fikk stor innflytelse på utviklingen av balletten som en dramatisk konsertdansstil egnet til å uttrykke et vidt spekter av emosjon og til å beskrive komplekse hendelsesforløp; boken trakk tråder tilbake til fammel romersk pantomime.

Forfatterskapet var gjennomgående av så høy kvalitet at han i lang tid forble Europas viktigste autoritet på dans og ballet. Hans samlede forfatterskap er på 84 verker, og han fikk ry på seg som en av samtidens mest briljante hoder i riket.

## Verker i utvalg
* *Traité des tournois, ioustes, carrousels, et autres spectacles publics* (Lyon 1669; online).
* *Des représentations en musique anciennes et modernes* (Paris 1681).
* *Des ballets anciens et modernes selon les règles du théâtre* (Paris 1682).
* *La méthode du blason* (Lyon 1688).
* *L’Art des Emblèmes ou s’enseigne la morale par les figures de la fable, de l’histoire & de la nature*. Paris 1684. Reprint, med  Menestriers *Le véritable art du blason, ou l’image des armoires*, Paris 1673. Utgitt av Karl Möseneder. Mäander, Mittenwald 1981, ISBN  3-88219-106-6.

## Referanser


## Litteratur
* Paul Allut: *Recherches sur la vie et sur les œuvres du Père Claude-François Ménestrier*, Lyon, 1856 Tekst online 
* Judi Loach, « L'Influence de Tesauro sur le père Ménestrier », in Jean Serroy (dir.): *La France et l'Italie au temps de Mazarin*, Grenoble, PUG, 1986.
* Gérard Sabatier (dir.): *Claude-François Ménestrier, les jésuites et le monde des images*, Grenoble, PUG, 2009.
* Alison Adams, Stephen Rawles, Alison M. Saunders (red.): *A bibliography of Claude-François Menestrier. Printed Editions, 1655-1765*, Genève, Droz, 2012.
Garsen

**Garsen** er en by i Kenya. Den ligger i fylket Tana River, på vestbredden av elva Tana. Ved folketellingen i 2009 hadde byen  innbyggere.

## Referanser
Bad

**Bad** (fra norrønt *bað*) er det å rense eller vaske seg, «å ta et bad», og et sted hvor dette gjøres, et bad, baderom eller badested. Et slikt rom eller sted brukes primært til hygieniske aktiviteter som tannpussing, bading eller vasking. Bad har ofte også toalett om dette ikke er plassert i et eget rom.

Bad bruktes også som benevnelse på store offentlige anstalter som fantes i de fleste byer i Norge, før det ble vanlig at hvert hus inneholdt sitt eget bad. Det ble da skilt mellom bad (anstalt) og baderom. Skillet finnes på flere språk.

I andre land finnes fortsatt betegnelsen, gjerne på landets eget språk, eksempelvis *bath*, *bain*, *[[hammam]]*, brukt om anstalter i tilknytning til varme eller mineralrike kilder med bassenger, som spa eller kurbad. Mange slike er fortsatt i drift. En del byer var så kjent for slik virksomhet, at de har fått bad knyttet til bynavnet. Eksempelvis Bath i Somerset, Bad Godesberg, og Bad Ems.

## Etymologi
Det norske ordet *bad* kommer fra norrøne bað, igjen avledet fra germanske **báþa-*, som hører til indoeuropeiske **bhē-*, «varme», som er å se i norske *bake*.
Ordet er godt spredt blant de germanske språkene; eksempelvis svensk, dansk og tysk har også *bad*. Det gammelengelske (angelsaksiske) *bæth* går tilbake til *batham*, antagelig avldet fra basordet **ba*, og om det er så er det indikasjon på andre avledninger som nevnte *bake*, og beslektede ord som latinske *fovēre*, «varme», kilden til det engelske ordet *foment*. At ordets opprinnelige betydning var varme framfor vasking indikeres i tilknytningen til begreper som dampbad og tyrkisk bad (tilsvarende som i historiske romersk bad).

## Baderom
Et baderom er et rom for hygieniske aktiviteter som bading, dusjing og tannpussing. Bad har ofte også toalett om dette ikke er plassert i et eget rom.

Baderom inneholder typisk baderomsmøbler som vask, dusj, badekar og bidet, samt speil og hårtørker. Baderom regnes som våtrom, som kan innebære særlige byggtekniske krav slik som våtromsmembran.

## Selvvaskende bad
Et selvvaskende bad er et bad som vasker seg selv, og kan utgjøre en del av et smarthus eller smartbygning. Selvvaskende bad har sålangt vært prøvd ut på offentlige toaletter i utlandet, og noen eksempler på implementasjoner i USA og Frankrike (Sanisette) er offentlige toaletter som spyler seg selv.

## Populære møbler i et bad
* Vask
* Badekar
* Dusj
* Hårtørker
* Klosett
* Bidet

## Se også
* Badekar
* Badestamp
* Badstue
* Dusj
* Forvask
* Halvbad

## Referanser


## Eksterne lenker
*
Avbruddsfri strømforsyning

**Avbruddsfri strømforsyning**, på engelsk **uninterruptible power supply** (**UPS**), er et apparat som opprettholder en kontinuerlig leveranse av elektrisk kraft til det tilkoblede utstyret, selv når den eksterne strømforsyningen svikter. Hensikten er å sikre at viktig utstyr ikke mister strømmen hvis strømnettet faller ut, samt å filtrere urenheter i nettet, slik at sensitivt utstyr ikke tar skade.

Alle UPS-er er avhengige av et energilager. Vanligst er det da med batterier, men det kan også benyttes svinghjul, brenselceller eller andre energikilder.

Det finnes tre hovedtyper av UPS.
* Offline
* Line-interactive
* Online
Sørlige Ewaso Ng’iro

**Ewaso Ng'iro** (vanligvis kalt **Sørlige Ewaso Ng'iro** for å skille den fra elva Ewaso Ng'iro lenger nord) er ei elv i Riftdalen i Kenya. Den renner fra Mauskogen til Natronsjøen og har et nedbørfelt på . Elva spiller en viktig rolle for økologien i Natronsjøen, som er det viktigste hekkestedet for den truede fuglearten dvergflamingo. Endringer i landbruken i elvas kildeområder eller i sumpene før den renner ut i sjøen kan få alvorlige følger for denne arten.

## Elvas løp
Ewaso Ng'iro har sitt utspring i den sørlige delen av Mauskogen. Fra Mauskogen renner elva sørover gjennom Riftdalen, øst for Nguruman-skrenten. Den krysser grensa til Tanzania, hvor den munner ut i Natronsjøen. Elva har vannføring hele året og er hovedtilløpet til sjøen.

Elva rant en gang direkte inn i sjøen, men i geologisk sett nyere tid har den blitt demmet opp av en horst ved siden av vulkanen Shompole. Dette har gjort at vannet har spredt seg ut i den stadig voksende Engare Ng'iro-sumpen, hvor elva avleirer sine sedimenter. Den nå sedimentfrie elva siger deretter ut i saltsjøen.
Den permanente sumpen dekker rundt , mens den sesongmessige flomsletta sør for sumpen er på rundt  og strekker seg ned til Natronsjøen og langs østbredden av sjøen.

## Miljøtrusler

Natronsjøens nedbørfelt er blitt utpekt som *våtmark av internasjonal betydning* under Ramsar-konvensjonen. Det har imidlertid vært fremmet planer om å demme opp Ewaso Ng'iro for vannkraftverk og irrigasjon, og å overføre vann fra andre elver for å øke vannføringen. Planene omfattet også opprettelsen av en variabel ferskvannslagune på rundt .

Hvis planene blir gjennomført ville konsekvensene for innsjøens økologi være drastiske. Redusert saltholdighet og forurensing fra jordbrukskjemikalier kunne utrydde de blågrønne algene som er matkilde for dvergflamingoene. Per 2007 lot imidlertid damprosjektet å være lagt på is.

Mauskogen er viktig for å regulere og filtrere avrenningen i elvas kildeområder, men er truet av tømmerhogst og landrydding for jordbruk. Dette vil kunne medføre økt sedimenttransport i elva og større sesongmessige variasjon i vannføringen. 
 
## Referanser
Espen Wæhle

**Espen Wæhle** (født 1954) var leder ved Norsk Maritimt Museum (Norsk Sjøfartsmuseum) fra 2011 til 2015, deretter ble han konservator ved museet. 

Han er magister i sosialantropologi fra Universitetet i Oslo, med feltforskning hos Efe-folket (mbuti-pygméer) 1982–1983 i Den demokratiske republikken Kongo. Wæhle har hatt en rekke oppdrag og reiser i Asia, Sør-Amerika og Afrika, blant annet for Norad og som leder i Afrika-avdelingen i Regnskogsfondet, samt som styremedlem i International Work Group for Indigenous Affairs (1980–2014). Wæhle har arbeidet ved Etnografisk Samling ved Universitetets kulturhistoriske museer i Oslo, Etnografisk Samling ved Nationalmuseet i København og De kulturhistoriske samlinger ved Bergen Museum.

## Referanser


## Litteratur
* «Ny konstituert direktør på plass» , fra Norsk Maritimt Museum, 22. august 2011
Chuka (Kenya)

**Chuka** er hovedstaden i Tharaka-Nithi fylke i Kenya, øst for Mount Kenya og 65&nbsp;km sør for Meru. Befolkningen snakker Gichuka som er en dialekt av språket Meru.  Byen har 9347 innbyggere.

## Referanser
Arthur Lovejoy

**Arthur Lovejoy** (født 10. oktober 1873 i Berlin, død 30. desember 1962 i Baltimore i Maryland) var en amerikansk filosof og idéhistoriker. Han kritiserte pragmatismen ut fra et kritisk-realistisk standpunkt i sine filosofiske arbeider. Hans hovedverk *The Great Chain of Being* (1936) regnes som et grunnleggende verk i moderne idéhistorie.

## Referanser
Robin George Collingwood

**Robin George Collingwood** (født 22. februar 1889, død 9. januar 1943) var en britisk arkeolog, historiker og filosof, som er for ettertiden mest kjent som en av grunnleggerne innenfor idéhistorie og historiefagets filosofiske grunnlag. 

Han var professor i metafysikk i Oxford og var opprinnelig inspirert av Platon, Georg Wilhelm Friedrich Hegel og Benedetto Croce. Collingwood har hatt særlig stor betydning som historiefilosof. Historikerens oppgave er, slik Collingwood ser det, å beskrive og rekonstruere historiske handlinger slik, og bare slik, at de logiske følger av rekonstruksjonen av handlingenes tankeinnhold stemmer med alle kilder og øvrige kjente begivenheter som er relevante for de rekonstruerte handlinger. Collingwoods historiesyn har fått økende aktualitet i senere år.

## Referanser
Ol Kalou

**Ol Kalou** er fylkeshovedstaden i Nyandarua fylke i Kenya. Den ligger vest for Aberdarefjellene og 40 kilometer øst for Nakuru. Ol Kalou har veiforbindelse til Gilgil, Nyahururu og Nakuru. Byen hadde 47&nbsp;795 innbyggere ved folketellingen 1999.

Ol Kalou by er inndelt i fem kretser: Gichungo, Kaimbaga, Ol Kalou, Ol Kalou Central og Rurii.
Språkvask

**Språkvask** er å rette opp språket i en tekst slik at den blir mer begripelig og/eller i tråd med normer og regler i et forlag, en avis eller et annet medium. Den sørger for at teksten er fri for uklare eller feilaktige formuleringer, stavefeil, tastefeil og grammatikkfeil.

Ordet (også riksmålsformen *sprogvask*) er trolig av forholdsvis ny dato i norsk. I Aftenposten forekom det første gang i 1978, da signaturen *Rask – rimelig* i rubrikken Stilling søkes kunne tilby bl.a. sprogvask/redigering.

I teorien retter språkvasken seg kun mot språket, ikke mot meningsinnholdet i teksten – i praksis kan dette være vanskelig, da språkbruken i mange tilfeller må gjenspeile meningene i teksten. Språkvask kan gjennomføres av:
*Skribenten selv
*Andre i redaksjonen, avishuset eller forlaget
*Eksterne språkvaskere (språkkonsulenter)
Norsk forening for språkkonsulenter oppgir å ha ca. 40 medlemmer pr. 2014.

Språkvasken avhenger mye av hva slags publikasjon teksten er beregnet på, og språkvaskeren bør være kjent med mediet og dets målgruppe, for best å kunne ta høyde for faguttrykk osv.

## Til språkvasken hører ofte dette
*Forbedre setningsoppbyggingen
*Rette opp inkonsekvens (frem/fram, mora/moren, ben/bein, PC/pc osv)
*Fjerne unødvendige pleonasmer, ofte kalt "smør på flesk" («som for eksempel…osv.» og «… matrikkelen er det offisielle registeret for matrikkelenheter….. og innholde opplysninger om matrikkelenheter.») og unødvendig ordrike konstruksjoner, som «på det nåværende tidspunkt» for *nå*. Dette er særlig viktig når lengden på tekstene er begrenset, f.eks. fordi en publikasjon setter grenser for antall tegn, eller når en høringsuttalelse skal holdes innen én A4-side

*Fjerne eller omskrive (mote-)ord og uttrykk som «i forhold til», «sette (stort/sterkt/digert/hoved-)fokus på»
*Få klarhet i uklare formuleringer, utilsiktede selvmotsigelser eller logiske klikker som et *ikke* for mye eller uttrykk av typen «med mindre ikke…», «helseforebyggende arbeid»
*Sørge for at ubegripelige forkortelser og uttrykk blir forklart, eller erstattet med mer begripelige uttrykk
*Fjerne ord og uttrykk som kan være i strid med lovverket f.eks. fordi de oppfordrer til kriminalitet eller oppfattes injurierende, støtende eller politisk ukorrekte (PUK); de kan også være foreldet. Redaksjoner har ofte lister med ord som ikke skal brukes, ofte ved at de erstattes med eufemismer. Slike ord har kan ha sammenheng med etnisk tilhørighet, hudfarge, seksuell legning, yrke osv
*Språkrensing, fjerning av fremmedord og lånord i et språk 

Derimot omfatter språkvask vanligvis ikke:
*Korrektur
*Endring av innholdet

## Referanser
Gilgil

**Gilgil** er en by i Nakuru fylke i Kenya, i den tidligere provinsen Rift Valley. Byen ligger mellom Naivasha og Nakuru langs hovedveien A104. Gilgil hadde 18&nbsp;805 innbyggere ved folketellingen i 1999. Høyde over havet er omtrent 2000 meter.
Kindaruma vannkraftverk

**Kindaruma vannkraftverk** er et vannkraftverk i elva Tana i Kenya, 170 kilometer nordøst for Nairobi. Kraftverket var det første som ble bygget i Kenya etter uavhengigheten og hadde ved åpningen i 1968 en installert effekt på 44 MW, fordelt på 2 turbiner. I 2012 ble det installert en tredje turbin, noe som økte installert effekt til 72 MW. Operatør er det statlige energiselskapet KenGen.

## Referanser
Masinga vannkraftverk

**Masinga vannkraftverk** med **Masinga-demningen** er et vannkraftverk i elva Tana i Kenya. Kraftverket ble satt i drift i 1981 med 2 turbiner og en installert effekt på 40 MW. Masinga-demningen er 60 meter høy og  meter lang, og reservoaret har et areal på . Masinga er hovedreservoar for rekken på fem kraftverk i Tana. Operatør er det statlige energiselskapet KenGen.

## Referanser
Nationalpolitische Erziehungsanstalten

**Nationalpolitische Erziehungsanstalten** («Nasjonalpolitiske utdannelseanstalter») forkortet **NPEA**, på folkemunne **NaPolA** - *Nationalpolitische Lehranstalt* («Nasjonalpolitisk læreanstalt») var internatskoler som ble grunnlagt etter Det nasjonalsosialistiske tyske arbeiderpartis (NSDAP) maktovertagelse i Tyskland i 1933.

## Hensikt
Hovedhensikten med skolene var å utdanne en elite av politisk overbeviste nasjonalsosialister i prima fysisk og mental stand, den elite som senere skulle ta over ledende poster i riket og dets erobrede områder. Ingen ble tvunget til å gå på skolene. Søknadene var etter fritt valg, men bare de beste ble tatt opp. Jøder var utelukket fra skolene.

## Liste over skoler

## Referanser
Konza

**Konza** er en småby i Machakos fylke i Kenya. Den befinner seg rundt 60 km sør for Kenyas hovedstad Nairobi. I byen er det prosjektert en *Technology City*, hvor det innen 2030 skal skaffes nye arbeidsplasser på en flate på rundt 2000 hektar, fremfor alt innen IKT. Det er planlagt å investere over 9 milliarder £.

Byen har en jernbanestasjon på strekningen Nairobi–Mombasa, med en sidelinje til Magadi

## Referanser


## Eksterne lenker
* Konza Technology City Kenya
Daniël Papebroek

**Daniël Papebroek** (eller *Papebroch* eller *van Papenbroeck*, født den 17. mars 1628 i Antwerpen, død den 28. juni 1714) var en nederlandsk jesuitt.

Papebroek var en av de mest fremstående bollandistene og 1659-1709 en av redaktørerne av *[[Acta sanctorum]]*. Med karmelittordenen kom han i heftig strid ved å benekte deres foregivne høye alder. 

## Referanser
Naiara Egozkue

**Naiara Egozkue Extremado** (født 21. oktober 1983 i Pamplona) er en spansk håndballspiller, som spiller for den spanske klubben Atlético Guardés og det spanske kvinnelandslaget.

## Karriere
### Klubb
Egozkue startet å spille håndball som 11-åring, i den lokale klubben Beti Onak Villava. Ti år senere, i 2004, fikk hun sin profesjonelle debut da Egozkue skrev under for den spanske toppklubben .

Med Itxako vant hun den spanske serien fire ganger (2009, 2010, 2011 & 2012) og den spanske cupen tre ganger (2010, 2011 & 2012). I europeisk sammenheng nådde klubben finalen av EHF-cupen i 2007/08-sesongen, men tapte mot den russiske klubben Dinamo Volgograd. Sesongen etter var Itxako på nytt i EHF-cupfinalen, som de vant 52&ndash;45 sammenlagt mot Leipzig.

Egozkue avsluttet 2010/11-sesongen ved å spille Champions League-finale mot , som Itxako tapte 47&ndash;46 sammenlagt. Sesongen etter flyttet Egozkue til Tyskland og signerte for Bayer Leverkusen, hvor hun ble i to år før hun flyttet tilbake til hjemlandet og klubben Atlético Guardés.

### Landslag
Egozkue representerte det spanske kvinnelandslaget under Håndball-VM 2013, hvor hun scoret fem mål på seks kamper.

Hun ble året etter tatt ut i troppen foran Håndball-EM 2014.

## Meritter
### Itxako
* Spansk seriemester: 2009, 2010, 2011, 2012
* Spansk cupgull: 2010, 2011, 2012
* EHF-cupen:
** Vinner: 2009
** Finalist: 2008
* Champions League:
** Finalist: 2011

## Referanser


## Eksterne lenker
* 
*
Evelyn Baring, 1. baron Howick av Glendale

**Evelyn Baring**, 1. baron Howick av Glendale, (født 29. september 1903, død 10. mars 1973) var en britisk koloniadministrator som var guvernør i Rhodesia i årene 1942 til 1944 og guvernør i Kenya i årene 1952 til 1959. Perioden i Kenya ble dominert av det da pågående Mau Mau-opprøret.

Han var født inn i den velstående bankierfamilien Baring og var en yngre sønn av Evelyn Baring, 1. jarl av Cromer.

Baring giftet seg i 1935 med Mary Cecil Grey, datter av Charles Grey, 5. jarl Grey. Hun arvet 1700-tallsgodset Howick Hall fra sin far som døde i 1963.

Han ble den første baron Howick av Glendale i 1960 og ble utnevnt til ridder av Hosebåndsordenen i 1972.

## Mau Mau-opprøret

I juni 1957 videresendte Baring et hemmelig skriv til Alan Lennox-Boyd skrevet av Eric Griffiths-Jones, statsadvokaten i Kenya. I dette skrivet ble mishandlingen av Mau Mau-opprørere behandlet. Dokumentet hevdet at Baring hadde utstedet et følgebrev hvor det ble hevdet at «voldelige sjokk» var den eneste måten å håndtere Mau Mau-opprørere på.

## Referanser


## Eksterne lenker
* 
* 
*  Et sammendrag av Barings karriere
*  Artikkel om Barings administrative metoder